Document ID: /roh_data/filtered/fineweb-2-filterrobots_roh.jsonl.gz/16651

Avant trais emnas ha la dretgira penala da Bellinzona condemnà Lisa Bosia Mirra, perquai ch’ella ha gidà l'onn passà a fugitivs illegalmain sur il cunfin svizzer. Ella sto pajar ina multa.
Actualmain realisescha ella in project: Tgi che vul duai sa participar ad in marsch da 1'000 kilometers per inscuntrar e visitar la populaziun, instituziuns uffizialas ed instituziuns per requirents d’asil.
Tranter auter vegn pretendì, ch’ils cunfins duessan s’avrir e che dumondas d’asil refusadas hajan ina fin. Plinavant vegn protestà cunter la politica da controlla e persecuziun. Actualmain è il marsch da protesta sin viadi tras il Grischun.
RR actualitad 12:20